Arno ni mto katika mkoa wa Toscana nchini Italia. Ni mto muhimu wa Italia ya kati baada ya Tiber. Mto huu huanzia katika Mlima Falterona, katika eneo la Casentino la milima ya Apenini, kuelekea kusini. Mto huu hugeukia magharibi karibu na Arezzo kupitia Florence, Empoli na Pisa, unaingia katika bahari ya Liguria huko Marina di Pisa. Ukiwa na urefu wa kilomita 241, ndio mto mkubwa zaidi katika kanda hilo. Matawimto yake makuu ni: Sieve (kilomita 60), Bisenzio (kilomita 49), Ombrone, Era, Elsa, Pesa na Pescia. Eneo la kumwagia maji yake ni km² 8,200 na humwaga maji yake katika mabeseni yafuatayo madogo: Casentino katika wilaya ya Arezzo, lililoundwa na mkondo wa juu wa mto huu hadi kwenye maktano yake na mtaro wa Maestro della Chiana. Val di Chiana, eneo lililokauka katika karne ya 18, ambayo, hadi karne ya 18, lilikuwa tawimto wa Tiber. Valdarno ya juu, bonde refu lililopakana mashariki na Pratomagno na magharibi na milima karibu na Siena. Beseni la Sieve, ambalo huingia katika Arno kabla ya Florence. Valdarno ya kati, na tambarare pamoja na Florence, Sesto Fiorentino, Prato na Pistoia.